«ԱԶԳԱՅԻՆ ՕՐԱԿԱՐԳ» ԿՈՒՍԱԿՑՈՒԹՅԱՆ

ԾՐԱԳՐԻ ԵՎ ԿԱՆՈՆԱԴՐՒԹՅԱՆ ՀԻՄՆԱԿԱՆ ԴՐՈՒՅԹՆԵՐ

Մեր նպատակն է կերտել Հայաստան, որն ազատ է և կենսունակ, անվտանգ է ու ապահով, նորարար է և մրցունակ։

Հայաստան և Հայ հանրություն, որի համբավն է բարձրորակությունն ու բարձրակարգությունը հանրային և մասնավոր կյանքի բոլոր դրսևորումներում:

Հայաստան, որը Հայ ազգի լիարժեք ինքնիրագործման և զարգացման գլխավոր երաշխավորն է, համայն աշխարհի հայության շահերի կենտրոնն ու պաշտպանը:

Հայաստան, որը պաշտպանն է ազգային կենսատարածքի և ժառանգության ու հետևողական պահանջատերն է մեր հավաքական իրավունքի։

Հայաստան, որը վերականգնել է համաշխարհային քաղաքակրթական հոլովույթներում իր ճանաչված դերն ու հռչակը:

Հայաստան, որը Արևելք-Արևմուտք, Հյուսիս-Հարավ ներդաշնակ և արդյունավետ երկխոսության, մշակութային համադրության կարևոր հանգույց է, որը տալիս է համամարդկային խաղաղ գոյակցության ու կայուն զարգացման բանաձևեր և լուծումներ:

Ազգային օրակարգ կուսակցությունը (այսուհետ՝ ԱՕԿ) Հայաստանի Հանրապետության քաղաքացիների` կամավորության հիմունքներով ձևավորված հասարակական-քաղաքական միավորում է , որը գործում է Հայաստանի Հանրապետության ամբողջ տարածքում։ ԱՕԿ գործունեությունը հիմնված է օրինականության, հրապարակայնության, անդամների իրավահավասարության, անդամության կամավորության, կառավարման կոլեգիալության և ինքնակառավարման սկզբունքների վրա: ԱՕԿ-ը ձգտելու է ձևավորել հանրային վստահությունը վայելող համապարփակ ազգային օրակարգ, և քաղաքական իշխանության իրացման միջոցով կյանքի կոչել ինքնիշխան, ազատ, արդար և անվտանգ ազգային պետության կայացումը, դրանով իրականություն դարձնելով մեր հավաքական ազգային իղձերը, և կայուն նախադրյալներ ստեղծելով հայ ազգի հարատև զարգացման համար։

ԱՕԿ անդամ կարող է լինել տասնութ տարին լրացած ՀՀ յուրաքանչյուր գործունակ քաղաքացի, ով կիսում է ԱՕԿ Քաղաքական ծրագիրը և Կանոնադրությունը, պատրաստ է գործել ԱՕԿ Արժեքային Վարքականոնի սկզբունքներին համաձայն, և պարտավորվում է վճարել սահմանված անդամավճարը:

**ԱՕԿ Համագումարը** կառավարման բարձրագույն մարմինն է: ԱՕԿ հերթական Համագումարը գումարվում է չորս տարին մեկ անգամ: **ԱՕԿ համագումարն ընտրում է խորհուրդ, որը** կառավարման ռազմավարական մարմինն է: ԱՕԿ Խորհուրդն ընտրում է Գործադիր մարմին, որն իրականացնում է կուսկցության ընթացիկ կառավարումը հաստատված Քաղաքական ծրագրի և բյուջեի շրջանակներում, և իրավասու է ընդունել ԱՕԿ ընթացիկ կառավարման և իրականացվող ծրագրերի ընթացքի վերաբերյալ ցանկացած որոշում, որը չի գնտվում Խորհրդի և Համագումարի իրավասության մեջ։

**ԱՕԿ համագումարը ձայների բացարձակ մեծամասնությամբ ընտրում է Խորհրդի նախագահը, ով** իրականացնում է ԱՕԿ գործունեության ընդհանուր համակարգումը:

ԱՕԿ ներքին վերահսկողությունն իրականացնող հիմնական մարմինը Վերահսկիչ հանձնաժողովն է, որի կազմը ընտրվում է համագումարի կողմից։

ԱՕԿ Տարածքային ստորաբաժանումները Երևան քաղաքի վարչական շրջաններում և ՀՀ մարզերում (այսուհետ՝ Տարածք) տեղական մակարդակով ԱՕԿ գործունեությունը իրականացնող հիմնական մարմիններն են: Տարածքային ստորաբաժանումը ձևավորվում է, եթե տվյալ տարածքումբնակվող ԱՕԿ անդամների թիվը գերազանցում է 10-ը։ Տարածքային ստորաբաժանման ձևավորումը հաստատվում է ԱՕԿ Խորհրդի կողմից։

Իր կանոնադրական գործառույթների իրականացման անհնարինության դեպքում ԱՕԿ-ը կարող է լուծարվել։ ԱՕԿ լուծարման բացառիկ իրավասություն ունի ԱՕԿ համագումարը։